stanford-oval/wikipedia huggingface dataset:
Sinaloa (kartelli)
Nimitys, alue, toiminta

Sinaloan kartelli tunnetaan myös nimillä Guzmán-Loeran järjestö, Tyynenmeren kartelli, Liitto, Veriliitto (La Alianza de Sangre). Sinaloan kartelli salakuljettaa ja myy muun muassa Kolumbian kokaiinia, Meksikon marijuanaa, Kaakkois-Aasian heroiinia sekä metamfetamiinia ja MDMA:ta Yhdysvaltoihin.
Culiacánia keskuspaikkanaan pitävä kartelli toimii pääosin Baja Californiassa, Durangossa, Sonorassa ja Chihuahuassa, mutta myös muualla Meksikossa. Sinaloan kartelli on tehnyt monia väkivaltaisia hyökkäyksiä kilpailevia kartelleja, poliiseja, sotilaita, viranomaisia ja lehtimiehiä vastaan.
Järjestö on pyrkinyt vahvistamaan asemaansa myös lahjonnalla. Sinaloan kartellilla uskotaan olevan monia kytköksiä Meksikon hallintoon: poliisiin, armeijaan ja muihin viranomaisiin. Toisaalta sekä Meksikon että Yhdysvaltain viranomaiset ovat tehneet monia operaatioita Sinaloan kartellia vastaan.
Historia

Sinaloan kartelli on tuonut Yhdysvaltoihin vuodesta 1990 suuren määrän heroiinia ja kokaiinia. Sinaloassa toiminut huumekartelli lienee ollut Meksikon suurin jo 1980-luvun lopulla. Vuonna 1995 järjestö lienee ollut Kolumbian Medellínin kartellin  kokoluokkaa. Sinaloan kartelli liittoutui Juarezin kartellin kanssa, mutta soti Meksikonlahden kartellin ja Tijuanan kartelleja vastaan. Myös Los Zetas kartelli on Sinaloan kilpailija. Aluksi järjestöä johti Héctor Luis Palma Salazar, jonka poliisi pidätti vuonna 1995.
Joaquín "El Chapo" Guzmán pakeni 2001 vankilasta ja alkoi johtaa järjestöä yhdessä Ismael Zambada Garcían kanssa. Järjestö nousi Meksikon mahtavimmaksi huumekauppaorganisaatioksi 2003, kun Meksikonlahden kartellin johtaja Osiel Cardenas pidätettiin. Vuonna 2006 Sinaloan kartelli eliminoi kilpailijat laajalla alueella, kun paikalliset Milenion (Michoacán), Guadalajaran, Sonoran ja Coliman kartellit olivat liittyneet siihen.
Sinaloan kartelli hajosi 2008 keskenään taisteleviin ryhmiin.Seuranneesta väkivallasta saattoi aiheutua kerrallaan kymmenittäin kuolleita. "Liitto" hajosi, kun sitä johtanut Héctor Beltrá Leyva ja hänen veljensä Alfredo, Arturo ja Carlos irtautuivat ja perustivat oman. Vankilaan passitettu Héctor Beltrá Leyva kuoli 2018 sydänpysähdykseen. Turvallisuusjoukot surmasivat Arturo Beltrán Leyvan vuonna 2009.
Joaquín "El Chapo" Guzmán pidätettiin vuonna 2016, luovutettiin Yhdysvaltoihin 2017 ja tuomittiin elinkautiseen vankeuteen 2019. Vuodesta 2019 kartellin johtajana on ollut Ismael "El Mayo" Zambada. Kartellia on osaksi hallinnut myös El Chapo Guzmánin poika Ovidio Guzmán Lopez. Poliisi yritti vuonna 2019 pidättää Ovidion. Mutta Sinaloan kartellin jäsenet saartoivat Ovidion pidättäneet poliisit. Lisäksi he hyökkäsivät kaupungissa poliisia ja sotilaita vastaan konekiväärein. Pari kuoli, kymmeniä loukkaantui. Hallitus päätti vapauttaa Ovidion ettei kuolleita tulisi lisää.
Sinaloan kartellin alue maaliskuussa 2008.
Käännös suomeksi
Sinimonarkit

| Sinimonarkit |
| --- | --- |
 Sinimonarkki (Hypothymis azurea)
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Monarkit Monarchidae
Suku::  Sinimonarkit Hypothymis  Boie, 1826
Katso myös
   Sinimonarkit Wikispeciesissä   Sinimonarkit Commonsissa 
Infobox OKNimi-testi OK: 
Sinimonarkit (Hypothymis) on monarkkien heimoon kuuluva varpuslintusuku.
Sinimonarkit elävät Filippiineillä, Indonesiassa ja Etelä-Aasiassa. Ne sieppaavat lentävän hyönteisen ja palaavat tähystyspaikalleen, asettaen saaliin toisen jalan varpaiden alle ja repivät sen nokallaan sopiviksi suupaloiksi.
Sinimonarkkilajit

Sinimonarkki Hypothymis azurea
Luzoninsinimonarkki Hypothymis helenae
Filippiiniensinimonarkki Hypothymis coelestis
Siloviholainen

| Siloviholainen |
| --- | --- |

Uhanalaisuusluokitus
 
 
Suomessa:
 Elinvoimainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Pistiäiset Hymenoptera
Alalahko::  Hoikkatyviset Apocrita
Osalahko::  Myrkkypistiäiset Aculeata
Yläheimo::  Ampiaismaiset pistiäiset Vespoidea
Heimo::  Muurahaiset Formicidae
Alaheimo::  Pistinmuurahaiset Myrmicinae
Tribus::  Myrmicini
Suku::  Viholaiset Myrmica
Laji::  rubra
Kaksiosainen nimi
 Myrmica rubra  (Linnaeus, 1758) 
Katso myös
   Siloviholainen Wikispeciesissä   Siloviholainen Commonsissa 
Infobox OKNimi-testi OK: 
Siloviholainen (arkikielessä myös kusiainen; Myrmica rubra) on muurahaisten (Formicidae) heimoon kuuluva viholaislaji. Siloviholaisella työläinen, kuningatar ja koiras ovat lajin sisällä erikokoisia. Siloviholaisen työläinen on kooltaan tyypillisesti 3,5–5 mm, koiras 4,5–5,5 mm ja kuningatar 4,5–7 mm.
Yhdyskunta

Siloviholaiset asuvat monikuningattarisissa pesissä. Kuningattaria voi olla pesässä jopa sata. Nämä kuningattaret ovat kokoontuneet yhteen pariutumislennon jälkeen, muodostaneet pesän ja munineet siihen munat. Pesä on myös monidomi, joten koloniassa voi olla monta pesäsivustoa. Kuningattaret voivat elää jopa 15 vuotta. Pesän koko yleensä vastaa koloniaa, mutta siitä on myös havaittu superkoloniaa vastaavia pesiäselvennä.
Pariutumislennot tapahtuvat heinäkuun lopusta elokuuhun, mutta pariutumislentoja on havaittu myös syys- ja lokakuussa. Tuhannet nuoret kuningattaret ja urokset lähtevät lentoon paritellakseen. Parittelun jälkeen urokset kuolevat ja kuningattaret jättävät siipensä aloittaakseen uuden kolonian. Yhdysvalloissa elävien muurahaisten ei ole nähty tehneen tätä samaaselvennä. Kanadan Newfoundlandissa on havaittu muurahaisten tutkivan pesää ympäröivää aluetta etsien kasvi- ja eläinmateriaaleja ruokkiakseen pesänsäselvennä.
Yhdyskunnassa toimii ns. ”hautausurakoitsijoita”, työläisiä, jotka kuljettavat kuolleiden lajitoveriensa jäänteet jopa kolmen metrin päähän pesästä, jotta pesä pysyisi siistinä ja tautien leviäminen estyisi. Aggressiivinen siloviholainen käy minkä tahansa pesää uhkaavan kimppuun. Siloviholaiset kiipeävät säärtä pitkin ja pistävät uhkaajaa. Tämän vuoksi siloviholaisen arkikielinen nimitys ”kusiainen” on virheellinenselvennä. Siloviholaiset pysyttelevät päivän pesän suojassa ja yöllä keräävät ravintoa, kuten mettä kirvoista.
Pesä

Siloviholaiset tekevät pesänsä esimerkiksi kiven alle, pudonneeseen oksaan, sammaltuppaan alle tai lahoon puuhun. Siloviholaisen pesän alueselvennä voi olla kymmeniä neliömetrejä, mikä on yleistä monidomeillalähde?.
Levinneisyys

Siloviholainen sietää lukuisia ilmastotyyppejä, ja se on levinnyt ympäri maailmaa, mutta enimmäkseen Eurooppaan, Länsi-Siperiaan ja Amerikkaan. Suomessa siloviholaisia tavataan lähinnä niityillä ja pihoilla. Länsi-Euroopassa siloviholainen elelee usein suoniityillä.
Siloviholainen voi hallitaselvennä suuria alueita kaikkialla, minne se on levinnyt. Yhdysvalloissa tulvakauden aikaan saatiinmilloin? uusi ongelma tulvan lisäksi: muurahaispesälauttoja, jotka kannattelivat munia, kuningattaria sekä muita pesän asukkeja. Näiden pistelevien lauttojen hävittämiseen meni paljon aikaaselvennä.
Ruokavalio

Muurahaiset keräävät kirvoista mettä. Siloviholaisilla on vahva suhde kirvoihin ja ovat erittäin uskollisia yhdelle kirvalaumalle. Siloviholaisilla voi olla iso kirvalauma, mutta rajansa kaikella. Muurahaiset syövät yhteistyökumppaneitaan, jos määrä kasvaa liian isoksi. Meden lisäksi siloviholaiset syövät eläinten raatoja kuten useimmat muurahaiset. Näitten öiset ruuanhakuretket poikkeavat kuitenkin jokseenkin muista. Siloviholaiset kiertelevät pesän lähettyvillä olevaa aluetta etsien ruokaa. Siloviholainen levittää perästään hajua, joka merkitsee ravintolähdettä ja kutsuu muut muurahaiset auttamaan lähteen keräämisessä. Siloviholaisen poikkeus ei liity levitettyyn hajuun, vaan siloviholaiset voivat mennä pitkälle tässä etsinnässä paljon pidemmälle kuin muut pohjoismaiset muurahaiset.
Aiheesta muualla

Laji.fi: Siloviholainen (Myrmica rubra)
iNaturalist: Siloviholainen (Myrmica rubra)
Centre for Agriculture and Biosciences International (CABI): Myrmica rubra (englanniksi)
Pherobase: Semiochemicals of Myrmica rubra, the Red ant (englanniksi)
| --- | --- |
Taksonitunnisteet:  Wikidata: Q650996  Wikispecies: Myrmica rubra  ADW: Myrmica_rubra  BioLib: 69599  BOLD: 31417  BugGuide: 48932  CoL: 45CRZ  EoL: 472148  EPPO: MYRCRB  EUNIS: 87795  Fauna Europaea: 80814  Fauna Europaea (new): e1e4f6ba-62c3-4871-b6b0-affac82d115b  GBIF: 1318874  GISD: 1014  iNaturalist: 119172  IRMNG: 11112020  ITIS: 580450  NatureServe: 2.884438  NBN: NBNSYS0000009343  NCBI: 106198  Observation.org: 1878  Open Tree of Life: 631917  Plazi: D783E44C-4506-0884-8B7C-0DFB147D79D6  Laji.fi: MX.204264
To Venus and Back

| To Venus and Back Tori Amos |
| --- | --- | --- |

Studioalbumin tiedot
 Äänitetty : 1999 (studiokappaleet)   1997–1998 (livekappaleet)
 Studio : Martian Engineering, Cornwall, Iso-Britannia
 Julkaistu: 21. syyskuuta 1999
 Tuottaja(t): Tori Amos
 Tyylilaji: vaihtoehtorock, pop, trip hop, electronica
 Kesto: 123.22
 Levy-yhtiö: Atlantic Records
Listasijoitukset
  12.    22.    30.
Tori Amosin muut julkaisut
| From the Choirgirl Hotel 1998 | To Venus and Back 1999 | Strange Little Girls 2001 |
Singlet albumilta To Venus and Back
 ”Bliss” Julkaistu: 24. elokuuta 1999  ”1000 Oceans” Julkaistu: 7. syyskuuta 1999  ”Glory of the 80’s” Julkaistu: 11. lokakuuta 1999  ”Concertina” Julkaistu: 8. helmikuuta 2000
To Venus and Back on laulaja-lauluntekijä Tori Amosin albumi vuodelta 1999. To Venus and Back on kaksoisalbumi. Ensimmäisellä levyllä Venus: Orbiting on 11 studiokappaletta. Toisella levyllä Venus Live: Still Orbiting on live-äänitteitä Amosin kiertueelta 1997-1998.
Studiokappaleet ”Bliss”, ”1000 Oceans” ja ”Glory of the 80’s” julkaistiin singleinä. ”Bliss” oli ensimmäinen ison levy-yhtiön artistin single, joka myytiin laillisena latauksena.
To Venus and Back nousi Yhdysvalloissa Billboard 200 -listan sijalle 12. Se on sittemmin myynyt Yhdysvalloissa platinaa.
Australiassa To Venus and Back oli parhaimmillaan listasijalla 6. Suomessa albumi oli listasijalla 30. Se nousi listoille myös muun muassa Isossa-Britanniassa, Kanadassa ja Norjassa.
Albumi sai kaksi Grammy-ehdokkuutta. Se oli ehdolla parhaaksi alternative-albumiksi vuoden 2000 Grammy-gaalassa. ”Bliss” oli ehdolla parhaaksi naislaulajan rockesitykseksi.
Kappaleet

Kaikki kappaleet säv. ja san. Tori Amos.
| Venus: Orbiting |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Bliss | 3.42 |  |  |  |  |  |  |  |
| 2. | Juárez | 3.48 |  |  |  |  |  |  |  |
| 3. | Concertina | 3.56 |  |  |  |  |  |  |  |
| 4. | Glory of the 80’s | 4.03 |  |  |  |  |  |  |  |
| 5. | Lust | 3.54 |  |  |  |  |  |  |  |
| 6. | Suede | 3.58 |  |  |  |  |  |  |  |
| 7. | Josephine | 2.30 |  |  |  |  |  |  |  |
| 8. | Riot Poof | 3.28 |  |  |  |  |  |  |  |
| 9. | Dātura | 8.25 |  |  |  |  |  |  |  |
| 10. | Spring Haze | 4.44 |  |  |  |  |  |  |  |
| 11. | 1000 Oceans | 4.19 |  |  |  |  |  |  |  |
|  |  | 47.50 |  |  |  |  |  |  |  |
| Venus: Live – Still Orbiting |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Precious Things | 7.37 |  |  |  |  |  |  |  |
| 2. | Cruel | 6.47 |  |  |  |  |  |  |  |
| 3. | Cornflake Girl | 6.31 |  |  |  |  |  |  |  |
| 4. | Bells for Her | 5.42 |  |  |  |  |  |  |  |
| 5. | Girl | 4.15 |  |  |  |  |  |  |  |
| 6. | Cooling | 5.09 |  |  |  |  |  |  |  |
| 7. | Mr. Zebra | 1.17 |  |  |  |  |  |  |  |
| 8. | Cloud on My Tongue | 4.58 |  |  |  |  |  |  |  |
| 9. | Sugar | 5.10 |  |  |  |  |  |  |  |
| 10. | Little Earthquakes | 7.37 |  |  |  |  |  |  |  |
| 11. | Space Dog | 5.46 |  |  |  |  |  |  |  |
| 12. | The Waitress | 10.24 |  |  |  |  |  |  |  |
| 13. | Purple People | 4.11 |  |  |  |  |  |  |  |
|  |  | 75:32   123:22 |  |  |  |  |  |  |  |
B-puolet

Seuraavat kappaleet jäivät pois albumilta ja julkaistiin albumin singlejen B-puolina tai kokoelmalevyllä. Kaikki singlejen B-puolet ovat live-versioita. Ainoa tiedossa oleva albumilta pois jäänyt studiokappale on ”Zero Point”, joka mainitaan albumin kansivihossa ja julkaistiin kokoelmalla 2006.
Singlejen B-puolet
| Kappale | Single | Lähde |
| --- | --- | --- |
| ”Baker Baker” (live) | ”1000 Oceans” (standardipainos)   ”1000 Oceans” (maxi-single)   ”Glory of the 80’s” (single 2) |  |
| ”Famous Blue Raincoat” (Leonard Cohen -cover, live) | ”Glory of the 80s” (single 1)   ”Concertina” |  |
| ”Hey Jupiter” (live) | ”Bliss” (standardipainos)   ”Bliss” (maxi-single) |  |
| ”Twinkle” (live) | ”Glory of the 80s” (single 1)   ”Concertina” |  |
| ”Upside Down” (live) | ”Bliss” (maxi-single) |  |
| ”Winter” (live) | ”1000 Oceans” (maxi-single) |  |

Muut albumilta pois jääneet kappaleet
| Kappale | Julkaisu | Lähde |
| --- | --- | --- |
| ”Zero Point” | A Piano: The Collection (kokoelma, 2006) |  |
Arvostelut

Soundi:
Listasijoitukset

| Maa ja lista | Korkein sija |
| --- | --- |
 Alankomaat (Album Top 100): 24
 Australia (ARIA Charts): 6
 Belgia (Ultratop Flanders): 13
 Iso-Britannia (OCC, Britannian albumilista): 22
 Itävalta (Ö3 Austria Top 40): 17
 Kanada (Canadian Albums Chart): 18
 Norja (VG-lista): 10
 Ranska (SNEP): 31
 Ruotsi (Sverigetopplistan): 49
 Saksa (Gfk): 11
 Skotlanti (OCC): 37
 Suomi (Suomen virallinen lista): 30
 Sveitsi (Hitparade): 27
 Yhdysvallat (Billboard 200): 5
Myyntipalkinnot

| Maa | Sertifikaatti | Myöntäjä |
| --- | --- | --- |
|  Yhdysvallat | platinaa | Recording Industry Association of America |
Aiheesta muualla

To Venus and Back Discogs-sivustolla
To Venus and Back AllMusic-sivustolla
| n k Tori Amos |
| --- | --- |
 Diskografia  Kappaleet 
Studioalbumit:  Little Earthquakes  Under the Pink  Boys for Pele  From the Choirgirl Hotel  To Venus and Back  Strange Little Girls  Scarlet's Walk  The Beekeeper  American Doll Posse  Abnormally Attracted to Sin  Midwinter Graces  Night of Hunters  Gold Dust  Unrepentant Geraldines  Native Invader  Ocean to Ocean 
Livealbumit:  To Venus and Back  The Original Bootlegs  Legs and Boots  Live at Montreux 1991/1992  From Russia With Love  Diving Deep Live 
Kokoelmat:  Tales of a Librarian  A Piano: The Collection  Little Earthquakes – The B-Sides 
EP:t:  Crucify  Hey Jupiter  Scarlet’s Hidden Treasures  Christmastide 
Singlet:  ”Me and a Gun”  ”Silent All These Years”  ”China”  ”Winter”  ”Crucify”  ”Cornflake Girl”  ”God”  ”Pretty Good Year”  ”Past the Mission”  ”Caught a Lite Sneeze”  ”Talula”  ”Professional Widow”  ”Hey Jupiter”  ”In the Springtime of His Voodoo”  ”Spark”  ”Raspberry Swirl”  ”Jackie’s Strength”  ”Cruel”  ”Bliss”  ”1000 Oceans”  ”Strange Little Girl”  ”A Sorta Fairytale”  ”Flavor” 
Videojulkaisut:  Little Earthquakes  Live from New York  Complete Videos 1991–1998  Welcome to Sunny Florida  Fade to Red  Live at Montreux 1991/1992 
Muut artikkelit:  Y Kant Tori Read  Y Kant Tori Read (albumi)  Night of Hunters Tour
Sinettä

Sinettä on kylä ja taajama Rovaniemellä. Kylä sijaitsee noin 20 kilometriä luoteeseen Rovaniemen keskustasta Ounasjoen varressa. Sinetän läpi kulkee kantatie 79 Rovaniemeltä Kittilän ja Levin kautta Muonioon. Kantatie 83 Pelloon kääntyy Sinetän kylän kohdalta.
Vuoden 2023 lopussa Sinetän taajaman väkiluku oli 510 ja maapinta-ala 2,66 neliökilometriä.
Kylän palvelut

Sinetästä löytyviin palveluihin sisältyvät
päiväkoti
Ounasjoen yhtenäinen peruskoulu
kirjasto, joka toimii koulun yhteydessä
neuvola ja hammashoitola
huoltoasema, jossa on AD-autokorjaamo ja Veikkaus
monitoimihalli
K-Market Sinettä (entinen Pekkala), palveluinaan asiamiesposti, Postnordin ja Matkahuollon pakettipalvelut, Veikkaus, paljuvuokraus ja käteisen nostaminen
Pohjois-Suomen suurin ratsuvarusteliike Pohjoisen Ratsu
Huskypoint-koirarekiyritys, jota pitää Aki Holck
Eläinhoitola Käpälärinne
peräpohjalaisia puu- ja vaneriveneitä valmistava Martin Vene- ja Puustudio.
Aiheesta muualla

Heikkilä, Paavo: Koukkunokka-akka ja pomppari : Sinettä kahta puolta 1940-lukua. Omakustanne, 2002. ISBN 952-91-4899-2.
Kuusela, Pekka: Sinettä : kylä kosken rannalla. Omakustanne, 1990.
Laukkanen, Lauri: Ihan sympaattisia tarinoita. Minna-Kortti Oy, 2018. ISBN 978-952-94-0228-1. 2-painos 2019.
Rovaniemen kaupunginosat ja kylät
Alakorkalo
Ala-Nampa
Auttinseutu
Hirvas
Jaatila
Juotasniemi
Karvonranta
Katajaranta
Kauko
Kiiruna
Kivitaipale
Kolpene
Korkalovaara
Koskenkylä
Lehtojärvi
Leipee
Lohiniva
Marrasjärvi
Marraskoski
Meltaus
Misi
Muurola
Narkaus
Niesi
Nivankylä
Nivavaara
Norvajärvi
Oikarainen
Ojanperä
Olkkajärvi
Ounasrinne
Paavalniemi
Patokoski
Pekkala
Perunkajärvi
Petäjäinen
Pisa
Pullinranta
Pöykkölä
Rantaviiri
Rautiosaari
Ruikka
Saarenkylä
Sinettä
Santamäki
Sonka
Syväsenvaara
Tapionkylä
Tennilä
Teollisuuskylä
Tiainen
Tuhnaja
Vaarala
Vanttausjärvi
Vanttauskoski
Vennivaara
Viiri
Vikajärvi
Välijoki
Ylikylä
Yli-Nampa
Sinetässä on myös yksi Rovaniemen seurakunnan 14 hautausmaasta. Sen portti-kellotorniyhdistelmä kohoaa Kittiläntien varressa.
Sin (vuoden 1915 elokuva)

| Sin |
| --- | --- |
 Still-kuva Theda Barasta elokuvassa.
Ohjaaja:  Herbert Brenon
Käsikirjoittaja:  Herbert Brenon
Perustuu:  Herbert Brenonin tarinaan
Tuottaja:  William Fox
Kuvaaja:  Phil Rosen
Pääosat:  Theda Bara William E. Shay Warner Oland
Valmistustiedot
Valmistusmaa:   Yhdysvallat
Tuotantoyhtiö:  Fox Film Corporation
Levittäjä:  Fox Film Corporation
Ensi-ilta:   3. lokakuuta 1915
Kesto:  50 minuuttia
Alkuperäiskieli:  mykkä (välitekstit englanniksi)
Aiheesta muualla
IMDb 
AllMovie
Infobox OKNimi-testi OK: 
Sin on vuonna 1915 ensi-iltansa saanut Herbert Brenonin ohjaama ja käsikirjoittama yhdysvaltalainen mykkä draamaelokuva, jonka pääosissa ovat Theda Bara, William E. Shay ja Warner Oland. Sin oli yksi Theda Baran tunnetuimmista vamppielokuvista. Brenon oli itse laatinut käsikirjoituksen oman tarinansa The Jewels of the Madonna pohjalta.
Sin kuvattiin työnimellä The Jewels of the Madonna elokuvan tuotanto- ja jakeluyhtiön Fox Film Corporationin studioilla New Jerseyn Fort Leessä. Elokuvaa mainostettiin muun muassa "Sin With Theda Bara!" (suom. Tee syntiä Theda Baran kanssa!) -iskulauseella. Sin sai Yhdysvaltain ensi-iltansa 3. lokakuuta vuonna 1915. Ilmestyessään Sin oli valtava yleisömenestys, ja Bara sai kriitikoilta roolisuorituksestaan myönteisen vastaanoton. Elokuvan menestyksestä huolimatta Sin kiellettiin Ohiossa ja Georgiassa. Syitä kieltämiseen olivat elokuvan teemat, kuten itsemurha, himo, katolisen kirkon pyhäinhäpäisy ja kolmiodraama. Sin on nykyisin listattu kadonneeksi elokuvaksi.
Juoni

Kun italialainen maalaistyttö Rosa (Theda Bara) tapaa puoleensavetävän ja varakkaan Camorran pään Pietron (Warner Oland), hän hylkää sulhasensa Luigin (William E. Shay) ja lähtee Amerikkaan. Loukattu mutta päättäväinen Luigi seuraa Rosaa New Yorkiin. Todistaakseen rakkautensa Pietro kertoo Rosalle jopa varastavansa Madonnan jalokivet hänen vuokseen. Rosa vaikuttuu tästä omistautuneisuudesta ja ilmoittaa Luigille Pietron kerskailusta. Kuultuaan tämän Luigi päättää varastaa jalokivet itse. Kun Luigi näyttää Rosalle himoitut jalokivet, Rosa lähtee etsimään Pietroa Camorran päämajasta. Rosan saavuttua paikalle jalokivivarkaus on huomattu, ja mafia alkaa metsästää syyllistä. Rosa pyytää suojelua Pietrolta, joka heittää hänet ulos. Syyllisyyden valtaama Rosa tulee hulluksi. Palautettuaan jalokivet Luigi tekee itsemurhan kirkon portailla.
Näyttelijät

| 0 | 1 | 2 |
| --- | --- | --- |
|  Theda Bara  | … |  Rosa   |
|  William E. Shay  | … |  Luigi   |
|  Warner Oland  | … |  Pietro   |
|  Henry Leone  | … |  Giovanni   |
|  Louise Rial  | … |  Maria   |
Aiheesta muualla

Sin Internet Movie Databasessa (englanniksi)
Sin Silent eran sivuilla (englanniksi)
Sin TCM Movie Databasessa (englanniksi)
Sillage

| Sillage |
| --- | --- |
 Ensimmäisen albumin kansi
Kustantaja:  Delcourt Production (Ranska) / Egmont Kustannus (Suomi)
Julkaisuaika:  1998 - / 2009 - (Suomi)
Lehtien määrä:  18+
Sivumäärä:  50+
Päähahmo(t):  Navis
Kirjoittaja(t):  Jean-David Morvan
Kuvittaja(t):  Philippe Buchet
Väri(t):  Christian Lerolle
Kansitaiteilija:  Philippe Buchet
Luoja(t):  Jean-David Morvan
Sarja: Sillage
Edeltävä:  Nävis
Sillage on ranskalaisten Jean-David Morvanin ja Philippe Buchet’n tekemä tieteisfiktio-sarjakuva. Avaruusoopperasarjaa on piirretty vuodesta 1998. Ranskan sana sillage (lausutaan /si.jaʒ/) tarkoittaa vanavettä. Suomeksi sarjaa julkaisi Egmont kymmenen albumin verran.
Alkuperä

Kirjan 1000 Navïs alkusanoissa kerrotaan, että kustantaja Guy Delcourt halusi avaruusoopperan julkaisuohjelmaansa. Jean David Morvan esitti nimeä Sillage Philippe Buchet’lle, joka kehitti avaruudessa etenevän saattueen. Hän teki siitä avaruusolentojen täyttämän, ettei sitä sekoitettaisi Taisteluplaneetta Galacticaan. Samalla päähenkilöksi valittiin nainen, millä vältettiin vertailut Tarzaniin.
Päähenkilöt > Rotuja

Muuttajat: kloonattuja työläisiä, kyvyttömiä oma-aloitteelliseen ajatteluun, erittäin vahvoja ja kipukynnys ilmeisesti erittäin korkea. Työnsä tehtyään saavat ”palkinnon”, pillerin joka muuttaa heidät hymyilevinä sulaneiksi lätäköiksi. Ainoa älykäs on Bobo.
Hottardit: ruskeaihoisia kaksijalkaisia. Voivat elää vain korkeassa lämpötilassa. Ottivat hallintaansa Navis'n asuttaman planeetan, jossa aloittivat "hotta-kaltaistamisen", joka lisäsi pinnan lämpötilaa. Kansaa kuoli klaustrofobiseen sairauteen aluksissa. Tärkeimpiä kansan edustajina ovat Majesteetti Heiliig ja Saahre, hänen vaimonsa.
Ftoross: ihmisenkaltaisia humanoideja. Lukumääräisesti suurin kansa, joka asuu surkeissa varasto-aluksissa kurjissa olosuhteissa. Heitä kuolee päivittäin  satoja tautiin, johon olevaa vastalääkettä ei kalleutensa takia ei jaeta. Tämä ajaa heitä itsemurhapommittajiksi, jossa marttyyrit kuolevat huulillaan huuto: "!!!". (Albumi 5)
Tiedustelijat: valkoisia, pieniä ja kuusijalkaisia. Etsivät uusilta planeetoilta älykkyyttä, jollaisena pidetään psionisia kykyjä. Kuoleman uhatessa siirtyvät lähellä olevaan ei-älykkääseen olentoon uusiutumaan. Lisääntyvät erittäin harvoin, jonka vuoksi äärimmäisen arvokkaita. Eivät sovi ihmisravinnoksi.
Ihmiset: Toistaiseksi ainoa Sillagen kohtaama elävä ihminen on Navis. Ei psionisia kykyjä, joten heitä ei voi niillä hallita, eikä lukea ajatuksia. Ihmisillä on käytössä avaruusaluksia ja taito cryoniseen pakastamiseen (Albumi 3). Tähtienvälisessä viestinnässä käytetään ansiibelia. (Nävis 5)
Puntas (Püntas): Planeetalla TRI-JJ 768 asuvia humanoideja joita on kaksi rotua: rauhallisia, kolmisilmäisiä munista lisääntyviä, sekä kaksisilmäisiä, eläviä perillisiä synnyttäviä ja ihmisiä muistuttavia (albumi 3).
Poul-lull: muistuttavat lintuja. Alukset muistuttavat paistettua kanaa (albumi 3).
Elävä ”iho”: joka muuttaa kantajaansa samannäköiseksi kuin kohdeplaneetan asukkaat. Toimii samalla kommunikointivälineenä sekä kääntää puheen eri kielille (albumit 3 ja 11).
Spin offs > Nävis

Mitä tapahtuikaan Navis'n lapsuudessa. Vauhdikkaiden tarinoiden tekijöinä José Luis Munuera, Jean-David Morvan, Philippe Buchet ja Christian Lerolle, ranskaksi julkaissut Delcourt-Neopolis.
1: Houyo (2003) Navis tapaa ystävänsä Hojon, joka myös on jäänyt orvoksi. ISBN 2-84789-158-7
Édition spéciale (2004) sama albumi mustavalkoisena ISBN 2-84789-383-0
2: Girodouss (2005) Navis ja Hojo yrittävät löytää naaraspedolle puolison. ISBN 2-84789-818-2
3: Latitzoury (2007) Navis menettää maitohampaan ja aiheuttaa voimatasapainon muutoksen petojen ja saaliiden välillä. ISBN 978-2-7560-0359-7
4: Il vous reste de l'énergie ? (2008) ("Sinulla on yhä energiaa?") Korjatakseen Nsob-robotin, Navis menee romuttuneen avaruusaluksen sisälle ja löytää yhä toimivia robotteja, joista yksi ei noudata "Robotiikan kolmea pääsääntöä". ISBN 978-2-7560-0868-4
5: Princesse Nävis (2009) Navis löytää virtuaalipelin ja luo utopian. Hän saa huomata, ettei se olekaan "Sims" vaan "C&C"-peli, kun hän joutuu puolustamaan kaupunkiaan toista pelaajaa vastaan, joka on ihminen. ISBN 978-2-7560-1489-0